इसी बीच, मध्य प्रदेश के मुख्यमंत्री चौहान ने प्रदेश के लोगों से शांति बनाए रखने की अपील करते हुए कहा, ‘मध्य प्रदेश शांति का टापू है. प्रदेश की शांति को किसी की नज़र न लगे, इसलिए आत्मीयता व सद्भाव बढ़ाएं. मैं सबके लिए हूं. प्रदेश के हर नागरिक के लिए द्वार खुला हुआ है. आप सबसे प्रार्थना है कि मिलकर व प्रेम से काम करें. कोई बात हो तो शांति से कहें, ताकि अपने प्रदेश की कानून व्यवस्था न बिगड़े.’